בריטה טוט

בריטה אולובסדוטר טוט (בשוודית: Brita Olovsdotter Tott, בדנית: Birgitte Olufsdatter Thott) הייתה אצילה דנית ושוודית, בעלת אדמות ומנהלת מחוז מלכותי. היא נשפטה על בגידה ועל זיוף חותמות. היא הייתה אחת מבעלי האדמות הגדולים בסקנדינביה, ואחוזותיה מילאו תפקיד בפוליטיקה בשוודיה ובדנמרק.<ref name=":1"></ref>

== ביוגרפיה ==
טוט נולדה כבת בכורה לשני אצילים דנים. המדינאי אולוב אקסלסון טוט (נפטר 1464) וקארן ג'נסדוטר פאלק (נפטרה 1429). משפחתה הייתה אחת מבעלות העוצמה בסקנדינביה. אביה היה בעל השפעה פוליטית גם בשוודיה וגם בדנמרק, ואמה הייתה היורשת של טירת Vallø. היא הייתה קרובת משפחה של ליידי אינגבורג טוט (נפטרה 1507), בת זוגו של יורש העצר השוודי סטן סטור האב. היא נישאה בשנת 1442 לחבר המועצה האציל השוודי ארינגיסל נילסון (נפטר 1469) בנם של ארנגיסל נילסון (נפטר 1406) ומרגרטה בנגסדוטר ביילקה (נפטרה ב-1370). נילסון ירש את האחוזה של המרסטה בניינשיימן ואת האחוזה האמרסטראוס (Hammerstahus) לאחר מות אביו ב-1406.<ref name=":0"></ref><ref></ref><ref></ref><ref></ref>

== ריגול ==
במהלך המלחמה בין שוודיה לדנמרק (1451–52), טוט התכתבה עם אויביו של מלך שוודיה צ'ארלס (קרל) השמיני והסתבכה במזימה נגד המלך. במהלך המלחמה, בן זוגה היה מושל ארברו. כאשר הדנים פלשו לווסטרגוטלנד, טוט התכתבה איתם והודיעה להם על כל תנועה של הצבא השוודי, שבין היתר אפשרה לצבא הדני לכבוש את מבצר להדואוס (Lödöse) ולהימנע מתבוסה על ידי הצבא השוודי. היא הואשמה בזיוף מספר מסמכים. היא הועמדה למשפט על בגידה בכתר בבית המשפט שהתקיים בסטוקהולם בשנת 1452. היא נשפטה באשמת בגידה קשה ונידונה להישרף על המוקד. לאחר מכן שונה גזר הדין והיא בילתה פרק זמן במנזר סנט ג'ון, קלמר. לאחר שחרורה, היא מימנה את הציורים של כנסיית אוסמו בסודרמלנד ככפרה. אומרים שאחד הציורים שם הוא דימוי שלה.<ref>
</ref>

== בעלת קרקע ומנהלת מחוז ==
בשנת 1469 טוט התאלמנה וניהלה את האחוזה בעצמה. השנים הבאות הוקדשו לניהול האחוזות הגדולות שלה והבעלות עליהן, אשר בשל גודלן, הייתה שאלה שנידונה במועצה השוודית. ילדיה החורגים הטילו ספק בזכותה על האחוזות השוודיות של בן זוגה המנוח, ואמה החורגת, אלמנתו של אביה אן ג'נסטרה פרסנט (נפטרה 1484), העלתה ספק בזכותה על האחוזות הדניות שירשה מאמה. בשנת 1475, היא נתנה את האמרסטה לכנסייה והשאירה את טירת Vallø לכתר הדני.<ref name=":0" /><ref></ref>

כל עוד נהנתה טוט מתמיכת קרוביה החזקים, היא הצליחה להגן על מעמדה. היא זכתה לתמיכת הדודים החזקים שלה, האחים טוט, הבנים הלא ידועים של אקסלסון. עם זאת, אולוף אקסלסון מת ב-1464 ואקה אקסלסון מת ב-1477. אריק אקסלסון (טוט), ששימש כעוצר של שוודיה, מת ב-1481. בשנת 1479, היא הועמדה למשפט בהיעדרה בסטוקהולם בגין זיוף ונשפטה באשמת מכירה לא חוקית של אחוזתה Vallö לכתר הדני. היא קיבלה חנינה ושוחררה. מקרה זה גרם לשינוי בחוק. בשנת 1483 נאסר על המלך לקבל אחוזות אצילים כדי למנוע מקרים מסוג זה.<ref></ref><ref>
</ref>

ב-1484 היא מונתה למנהלת המחוז של האחוזה המלכותית של טירת קווינסהולם ליד ארסו, תפקיד שביצעה עד 1495. ב-1495 היא עזבה את דנמרק לשוודיה, שם בילתה את שנותיה האחרונות. היא הייתה אחת מבעלי הקרקעות הגדולים ביותר בשוודיה בתקופתה, ואחוזותיה מילאו חלק בפוליטיקה והיוו אולי, את תיקי המשפט הידועים בתחום של זמנה. תאריכי לידתה ומותה אינם ידועים, אך היא עדיין הייתה בחיים ב-3 במרץ 1498. בצוואתה, היא הותירה את אחוזתה הן ליורש העצר השוודי סטן סטור האב והן לקתדרלת אופסלה, מה שעורר בלבול רב.<ref></ref>

== מעמדה כיום ==
דמותה של טוט כזייפת קשוחה הוערכה מחדש בעשורים האחרונים והוחלפה במתווה של אשת אצולה שבמשך קרוב לשלושה עשורים, בעקבות מות בעלה, ניסתה לחיות את חייה כאלמנה לא נשואה. היא נאלצה להגן על עצמה בהליכים משפטיים ארוכי טווח מפני ניסיונות מתמידים של זרים להשיג גישה לעושרה.<ref name=":0" />

== לקריאה נוספת ==
* [https://www.skbl.se/en/article/BritaOlofsdotterTott בריטה טוט] בלקסיקון הביוגרפי השוודי 
* [http://runeberg.org/sqvinnor/0417.html וילהלמינה סטאלברג: הערות על נשים שוודיות] 
* [https://web.archive.org/web/20160303184019/http://www.nynashamn.se/kommunen/miljoochsamhallsbyggnad/fornlamningarochkulturmiljoer/hammersta.4.6f017df6112ae0dea21800040242.html Nynashamn.se: Hammersta] 
* [https://web.archive.org/web/20071228112238/http://www.formonline.se/kyrkor/osmo/16osmo_valv2_nadastol.html Ösmo kyrka, Södermanland, Mittvalvet Nådastolen] 
* [http://fornvannen.se/pdf/1930talet/1932_193.pdf אינגבורג וילקה-הנדקוויסט: רפורמה בכנסייה במאה ה-15] 
* [https://books.google.com/books?id=fJwCAAAAYAAJ&pg=RA1-PA170&lpg=RA1-PA170&dq=brita+tott+&source=web&ots=_RKnXnRi9v&sig=QOAlarwwlTFv5RqfcK3Px25bmYA&hl=sv&sa=X&oi=book_result&resnum=5&ct=result אנדרס פריקסל: סיפורים מההיסטוריה השוודית] 

== הערות שוליים ==

קטגוריה:נשים שוודיות
קטגוריה:נשים דניות
קטגוריה:מרגלות
קטגוריה:מרגלים
קטגוריה:ילידי המאה ה-15